./data/phi0428/phi001/phi0428.phi001.perseus-lat1.xml
Hanc conspicati hostes non tenuerunt sese, magnoque impetu IIII ad eam constratae naves et complures apertae contenderunt  Cui coactus est Caesar ferre subsidium, ne turpem in conspectu hostium contumeliam acciperet, quamquam, si quid gravius illis accidisset, merito casurum iudicabat  Proelium commissum est magna contentione Rhodiorum; qui cum in omnibus dimicationibus et scientia et virtute praestitissent, tum maxime illo tempore totum onus sustinere non recusabant, ne quod suorum culpa detrimentum acceptum videretur  Ita proelium secundissimum est factum  Capta est una hostium quadriremis, depressa est altera, duae omnibus epibatis nudatae magna praeterea multitudo in reliquis navibus pro-pugnatorum est interfecta  Quod uisi nox proelium diremisset, tota classe hostium Caesar potitus esset  Hac calamitate perterritis hostibus adverso ventoleniter flante navis onerarias Caesar remulco victricibus suis navibus Alexandrini, deducit